open-index/open-wikipedia-markdown huggingface dataset:
Χοσέ Μαρία Μποκανέγκρα

Ο **Χοσέ Μαρία Μποκανέγκρα** (, 25 Μαΐου 1787  – 23 Ιουλίου 1862) ήταν Μεξικανός δικηγόρος και πολιτικός, ο οποίος διετέλεσε για λίγο προσωρινός πρόεδρος του Μεξικού τον Δεκέμβριο του 1829 κατά τη διάρκεια μιας απόπειρας πραξικοπήματος κατά του προέδρου Βισέντε Γκερέρο. Προηγουμένως υπηρέτησε σε διάφορες κυβερνητικές θέσεις, συμπεριλαμβανομένων αυτών του Προέδρου της Βουλής των Αντιπροσώπων και ως μέλος της Βουλής των Αντιπροσώπων για την πολιτεία Σακατέκας.

Διορίστηκε προσωρινός πρόεδρος από το Κογκρέσο, ενώ ο Πρόεδρος Γκερέρο οδήγησε προσωπικά τα στρατεύματά του ενάντια στην εξέγερση. Πέντε ημέρες αργότερα, οι επαναστάτες εισέβαλαν στο Εθνικό Μέγαρο και ανέτρεψαν τον Μποκανέγκρα, μετά την οποία ίδρυσαν μια εκτελεστική τριανδρία με επικεφαλής τον Πέδρο Βέλες. Ο Μποκανέγκρα εισήλθε στη Βουλή των Αντιπροσώπων το 1827 και στις 26 Ιανουαρίου 1829, ο Πρόεδρος Γουαδαλούπε Βικτόρια τον διόρισε Υπουργό Εσωτερικών και Εξωτερικών Σχέσεων. Συνέχισε να κατέχει αυτή τη θέση με την αλλαγή της κυβέρνησης από τον Βισέντε Γκερέρο, μέχρι την 1η Απριλίου 1829.

Στις 4 Δεκεμβρίου 1829, ο Αντιπρόεδρος Αναστάσιο Μπουσταμάντε εξεγέρθηκε εναντίον του Γκερέρο (Σχέδιο Χαλάπα]). Ο Γκερέρο έλαβε άδεια από το Κογκρέσο για να βγει στο πεδίο της μάχης και να πολεμήσει τους επαναστάτες. Στις 16 Δεκεμβρίου 1829,  ο Μποκανέγκρα διορίστηκε προσωρινός πρόεδρος από το Κογκρέσο κατά την απουσία του Γκερέρο λόγω της θέσης του ως προέδρου του Ανωτάτου Δικαστηρίου. Ανέλαβε τα καθήκοντά του στις 18 Δεκεμβρίου  και υπηρέτησε μέχρι τις 23 Δεκεμβρίου 1829, μόνο για έξι ημέρες. Την τελευταία ημερομηνία, η στρατιωτική φρουρά της Πόλης του Μεξικού προσχώρησε στο Σχέδιο Χαλάπα και απέσυρε την αναγνώριση του Μποκανέγκρα. Εγκατέστησαν μια εκτελεστική τριανδρία αποτελούμενη από τους Πέδρο Βέλες, Λούκας Αλαμάν και Λουίς ντε Κιντάναρ. Ο Μποκανέγκρα επέστρεψε στα επαγγελματικά του καθήκοντα ως δικηγόρος.

Αργότερα, ήταν Υπουργός Οικονομικών υπό τους Προέδρους Βαλεντίν Γκόμες Φαρίας και Αντόνιο Λόπες ντε Σάντα Άννα (26 Απριλίου 1833 έως 12 Δεκεμβρίου 1833) και Υπουργός Εξωτερικών Σχέσεων και του Υπουργείου Οικονομικών υπό τους προέδρους Σάντα Αννα, Νικολάς Μπράβο και Βαλεντίν Καναλίσο (μέχρι 4 Αυγούστου 18).

Ο Μποκανέγκρα ήταν γνωστός ως ένας έντιμος και ικανός άνθρωπος που ένιωθε άβολα να συμμετέχει στην πολιτική, αλλά θεώρησε ότι ήταν καθήκον του να το κάνει. Έγραψε το βιβλίο *Memorias para la Historia de México Independiente* . Ο ανιψιός του Francisco González Bocanegra ήταν ο συγγραφέας του Εθνικός Ύμνος του Μεξικού. 

Ο Μποκανέγκρα πέθανε στις 23 Ιουλίου 1862 στην Ομοσπονδιακή Περιφέρεια.

## Παραπομπές


 

Κατηγορία:Πρόεδροι του Μεξικού
Ασπερούγο

Το **ασπερούγο** (λατινική-επιστημονική ονομασία *Asperugo*) είναι Γένος αγγειόσπερμων φυτών, που ανήκει στην οικογένεια του «μη με λησμόνει», τα βοραγινοειδή. Είναι μονοτυπικό γένος, δηλαδή έχει μόνο ένα είδος, το **ασπερούγο το έρπον** (*Asperugo procumbens*), γνωστό στην Ελλάδα με την κοινή ονομασία **«κολλητσίδα»**. Είναι ιθαγενές φυτό της Ευρώπης και των εύκρατων περιοχών της Ασίας, αλλά έχει εισαχθεί και σε άλλες ηπείρους από την ανθρώπινη δραστηριότητα.

Το ασπερούγο είναι μονοετές ποώδες φυτό, με στελέχη που φθάνουν σε μήκη από 20 έως 60&nbsp;εκατοστά. Τα στελέχη αυτά κείτονται στο έδαφος σαν να «έρπουν», από όπου και η ονομασία του είδους. Τα φύλλα είναι απλά, ελλειψοειδή, καλυπτόμενα με τριχίδια. Είναι συνήθως εναλλασσόμενα, αλλά μπορεί να εμφανισθούν εκφυόμενα και αντίθετα προς το τέλος του στελέχους. Ο βλαστός είναι τραχύς με βολβώδη βάση, ενώ τα άνθη μικρά. Συνηθίζει να φύεται επάνω σε ερείπια και σε χέρσες εκτάσεις, σε υψόμετρα έως 1.500 μέτρα.

## Παραπομπές


## Πηγές
* Το λήμμα «ασπερούγον» στη *Νέα Ελληνική Εγκυκλοπαίδεια* «Χάρη Πάτση», τόμ. 7

## Εξωτερικοί σύνδεσμοι
* Το φυτό στο Jepson Manual Treatment

Ασπερουγο
Μάλθοψις

Η **μάλθοψις** (λατινική-επιστημονική ονομασία *Malthopsis*) είναι γένος τελεόστεων θαλάσσιων ψαριών, που ανήκει στην τάξη λοφιόμορφα και στην οικογένεια ογκοκεφαλίδες. Οι μαλθόψεις είναι γνωστές με την κοινή αγγλική ονομασία*triangular batfishes*, δηλαδή «τριγωνικά ψάρια-νυχτερίδες», εξαιτίας του παράξενου σχήματός τους. Συναντώνται σε όλες τις θερμές θάλασσες της Γης, συνήθως σε μεγάλα βάθη, εκτός από τον ανατολικό Ατλαντικό Ωκεανό. Το γένος προτάθηκε αρχικώς το 1891 από τον Βρετανό φυσιοδίφη Άλφρεντ Άλκοκ.

## Ταξινομική
Ο Άλκοκ πρότεινε το γένος ως μονοτυπικό, δηλαδή με ένα μόνο είδος, όταν παρατήρησε και περιέγραψε το *Malthopsis luteus* από ένα δείγμα που αλιεύθηκε στη Θάλασσα Ανταμάν, από βάθος μεταξύ 344 και 402 μέτρων. Η μάλθοψις θεωρείται το θεμελιώδες εξελικτικώς (*basal*) γένος του «ινδοειρηνικού κλάδου» της οικογένειας ογκοκεφαλίδες.

### Είδη
Σήμερα αναγνωρίζονται τα εξής 22 είδη στο γένος:

* *Malthopsis annulifera* (μάλθοψις η δακτυλιοφόρος), Tanaka, 1908
* *Malthopsis apis*, H.-C. Ho & Last, 2021
* *Malthopsis arrietty*, H.-C. Ho, 2020
* *Malthopsis asperata*, H.-C. Ho, Roberts & Shao, 2013 
* *Malthopsis austrafricana* (μάλθοψις η νοτιοαφρικανική), H.-C. Ho, 2013
* *[[Malthopsis bradburyae]]* (μάλθοψις της Μπράντμπερυ), H.-C. Ho, 2013
* *Malthopsis bulla*, H.-C. Ho & Last, 2021
* *Malthopsis formosa* (μάλθοψις της Ταϊβάν), H.-C. Ho & Koeda, 2019
* *Malthopsis gigas* (μάλθοψις η γιγάντιος), H.-C. Ho & Shao, 2010
* *[[Malthopsis gnoma]]* (μάλθοψις του Ατλαντικού), Bradbury, 1998
* *Malthopsis jordani* (μάλθοψις του Τζόρνταν), Gilbert, 1905
* *Malthopsis kobayashii*, Tanaka, 1916
* *[[Malthopsis lutea]]* (μάλθοψις η ωχρά), Alcock, 1891
* *Malthopsis mcgroutheri*, H.-C. Ho & Last, 2021
* *Malthopsis mitrigera*, Gilbert & Cramer, 1897
* *Malthopsis oculata* (μάλθοψις η μεγαλόμματος), H.-C. Ho & Last, 2021
* *Malthopsis parva*, H.-C. Ho, Roberts & Shao, 2013
* *Malthopsis provocator*, Whitley, 1961
* *Malthopsis retifera* (μάλθοψις η δικτυοφόρος), H.-C. Ho, Prokofiev & Shao, 2009
* *Malthopsis tetrabulla*, H.-C. Ho & Last, 2021
* *Malthopsis tiarella*, Jordan, 1902
* *Malthopsis velutina*, H.-C. Ho, 2020

## Παραπομπές


Κατηγορία:Λοφιόμορφα
Ογκοκέφαλος

Ο **ογκοκέφαλος** (λατινική-επιστημονική ονομασία *Ogcocephalus*) είναι γένος τελεόστεων θαλάσσιων ψαριών, που ανήκει στην τάξη λοφιόμορφα και στην ομώνυμη οικογένεια ογκοκεφαλίδες. Τα ψάρια αυτά χαρακτηρίζονται από την πολύ πεπλατυσμένη κεφαλή τους, η οποία ωστόσο βρίσκεται ψηλότερα από το (επίσης πεπλατυσμένο) τριγωνικό σώμα τους. Σήμερα αναγνωρίζονται γενικά 13 είδη ογκοκέφαλου.

## Παραπομπές


## Εξωτερικοί σύνδεσμοι
* 

Κατηγορία:Λοφιόμορφα
Φελίπε Ποέυ

Ο **Φελίπε Ποέυ** (, 26 Μαΐου 1799 – 28 Ιανουαρίου 1891) ήταν Κουβανός ζωολόγος.

Γεννήθηκε στην Αβάνα και είχε γαλλική και ισπανική καταγωγή. Πέρασε μερικά χρόνια της παιδικής ηλικίας του στο Πω και μετά σπούδασε νομικά στη Μαδρίτη και έγινε δικηγόρος στην Ισπανία. Υποχρεώθηκε όμως να φύγει εξαιτίας των φιλελεύθερων ιδεών του και επέστρεψε στην Κούβα το 1823. Εκεί παντρεύτηκε και άρχισε να επικεντρώνεται στη μελέτη της φυσικής ιστορίας. Ξεκίνησε να γράφει με ένα βιβλίο για τις πεταλούδες της Κούβας και μάθαινε για τα ψάρια. Πήγε στη Γαλλία, όπου συμμετέσχε στην ίδρυση (1832) της Εντομολογικής Εταιρείας της Γαλλίας.

Ξαναγύρισε οριστικά στην Κούβα το 1833 και εκεί ίδρυσε το Μουσείο Φυσικής Ιστορίας το 1839. Το 1842 έγινε ο πρώτος καθηγητής της Ζωολογίας και της Συγκριτικής ανατομίας στην ιστορία του Πανεπιστημίου της Αβάνας. Επιπλέον συμμετέσχε στη δημιουργία της Ακαδημίας Επιστημών της Αβάνας και διετέλεσε πρόεδρος της Ανθρωπολογικής Εταιρείας.

## Μερικά έργα του
* *Centurie de Lepidoptere de L'Ile de Cuba* (Παρίσι 1832)
* *Compilation of Geography of the Island of Cuba* (1836)
* *Curso de zoología, profesado en la Real Universidad de la Habana* (Αβάνα 1843)
* *Memories on the Natural History of the Island of Cuba* (1851 και 1856-1858)
* *Historia Natural de la Isla de Cuba* (2 τόμοι, 1860)
* *Poissons de l'île de Cuba* (1874)
* *Ictiología Cubana*, εικοσάτομο έργο για τα ψάρια της Κούβας
* *Enumeratio piscium Cubensium* (1875-1876)

## Παραπομπές


## Εξωτερικοί σύνδεσμοι
* 

Κατηγορία:Κουβανοί επιστήμονες
Κατηγορία:Ζωολόγοι
Τουρνουά Μαυροσκούφεια 2025

Τα **Μαυροσκούφεια 2025** ήταν η 32η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης, του Ηρακλή και του Άρη.

Το τουρνουά έλαβε χώρα από τις 11 έως τις 14 Σεπτεμβρίου 2025 πριν από την έναρξη της σεζόν 2025-26. Διεξήχθη στο Αλεξάνδρειο Μέλαθρο και το Ιβανώφειο. Ολοι οι αγωνες μεταδόθηκαν ζωντανά από το κανάλι του Συνδέσμου στο διαδίκτυο.

## Το τουρνουά
Οι ομάδες που συμμετείχαν ήταν ο Αρης, ο Ηρακλής, ο Προμηθέας, η ΑΕΚ Λάρνακας, οι Μαχητές Πειραματικό, η Καρδίτσα  και η Μύκονος. Η ΑΕΚ Λάρνακας αήττητη κατέκτησε τη διοργάνωση.

Ο Γιώργος Σιγάλας μετά το τουρνουά του 2006 ως παίκτης του Αρη, το 2024 ως πρώτος προπονητής του Κολοσσού συμμετείχε ως προπονητής του Ηρακλή. Στον αγώνα Μύκονος Betsson-Petrolina ΑΕΚ Λάρνακας σημειώθηκε ισοπαλία, 70-70, χωρίς παράταση.

## Συμμετέχοντες

## Αποτελέσματα
Ιβανώφειο, Θεσσαλονίκη
**1η αγωνιστική ημέρα, 11/09/25**:
*Ηρακλής-Μύκονος Betsson 93-79  

Ιβανώφειο, Θεσσαλονίκη
**2η αγωνιστική ημέρα, 12/09/25**:
*Μαρούσι-Προμηθέας Vikos Cola 92-86  

Αλεξάνδρειο Μέλαθρο, Θεσσαλονίκη
**2η αγωνιστική ημέρα, 12/09/25**:
*Petrolina ΑΕΚ Λάρνακας-Μαχητές Πειραματικό  78-61

Αλεξάνδρειο Μέλαθρο, Θεσσαλονίκη
**3η αγωνιστική ημέρα, 13/09/25**:
*ΑΣ Καρδίτσα Ιαπωνική-Μαρούσι 88-77  
*Άρης-Προμηθέας Vikos Cola 67-77  

Ιβανώφειο, Θεσσαλονίκη
**3η αγωνιστική ημέρα, 13/09/25**:
*Μύκονος Betsson-Petrolina ΑΕΚ Λάρνακας 70-70  

Αλεξάνδρειο Μέλαθρο, Θεσσαλονίκη
**4η αγωνιστική ημέρα, 14/09/25**:
Άρης-Ηρακλής 98-80 

## Βαθμολογία

## Κορυφαίος σκόρερ τουρνουά
* Τζάστιν-Ράιτ Φόρμαν (Ηρακλής) 42π.

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης
* Αρης - Ηρακλής youtube

2024
Μαρία Ρούμπιο

Η Μαρία Ρούμπιο (Ισπανικά: **María Rubio/**Γέννηση στις 21 Σεπτεμβρίου του 1934 – Θάνατος την 1η Μαρτίου του 2018) ήταν Μεξικάνα ηθοποιός. Συνεργάστηκε με την εταιρία τηλεοπτικών παραγωγών Televisa σε πολλές τηλενουβέλες. Χαρακτηριστική έμεινε η ερμηνεία της ως Καταλίνα Κριλ τα έτη 1986 – 87 στην τηλενουβέλα, *[[Η Φωλιά των λύκων]]*. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (October 2022)">citation needed</span>]]*&#x5D;

## Παραπομπές


Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Παγκόσμιο Πρωτάθλημα Στίβου 2025 – Άλμα εις μήκος ανδρών

Το άλμα εις μήκος ανδρών στο Παγκόσμιο Πρωτάθλημα Στίβου 2025 πραγματοποιήθηκε στο Νέο Εθνικό Στάδιο του Τόκιο, στις 15 και 17 Σεπτεμβρίου.

## Ρεκόρ

## Πρόγραμμα
Όλες οι ώρες είναι τοπικές (UTC+1).

## Αποτελέσματα
### Προκριματικά
Πρόκριση: 8,15 μ (&nbsp;Q&nbsp;) ή τουλάχιστον οι 12 καλύτεροι αθλητές (&nbsp;q&nbsp;).

#### Όμιλος A

#### Όμιλος B

### Τελικός

## Παραπομπές

ΑΜηκοςΑ
Παγκόσμιο Πρωτάθλημα Στίβου 2025 – Άλμα επί κοντώ γυναικών

Το άλμα επί κοντώ γυναικών στο Παγκόσμιο Πρωτάθλημα Στίβου 2025 πραγματοποιήθηκε στις 15 και 17 Σεπτεμβρίου 2025 στο Νέο Εθνικό Στάδιο του Τόκιο. Συμμετείχαν συνολικά 34 αθλήτριες.

## Ρεκόρ

## Πρόγραμμα

## Αποτελέσματα
### Προκριματικά
Πρόκριση: 4,70 μ (&nbsp;Q&nbsp;) ή τουλάχιστον οι 12 καλύτερες επιδόσεις (&nbsp;q&nbsp;).

#### Όμιλος A

#### Όμιλος B

### Τελικός

## Παραπομπές

ΑΚοντωΓ
Midi Libre (εφημερίδα)

Η ***Midi Libre*** ( - «Ελεύθερο μεσημέρι») είναι Γαλλική ημερήσια εφημερίδα στο Μονπελιέ που καλύπτει γενικές ειδήσεις. Ξεκίνησε να κυκλοφορεί το 1944.

Από το 1949, η εφημερίδα διεργανώνει ποδηλατικούς αγώνες δρόμου, γνωστούς ως *Grand Prix du Midi Libre*.

κέντρο|μικρογραφία|Τα γραφεία της εφημερίδας Midi Libre στο Μονπελιέ.

## Παραπομπές

## Εξωτερικοί σύνδεσμοι

* Midi Libre - στο διαδυκτιακό αποθετήριο *[[w:en:Mondo_Times|Mondo Times]]*
* Τρεις δημοσιογράφοι της εφημερίδας «Midi Libre» υπό δικαστική έρευνα για διαρροή στοιχείων λογιστικού ελέγχου, 1 Δεκεμβρίου 2006

Κατηγορία:Εφημερίδες της Ευρώπης
Κατηγορία:Δημοσιογραφία στη Γαλλία
Παγκόσμιο Πρωτάθλημα Στίβου 2025 – 800 μέτρα ανδρών

Τα 800 μέτρα ανδρών στο Παγκόσμιο Πρωτάθλημα Στίβου 2025 πραγματοποιήθηκαν στις 16, 18 και 20 Σεπτεμβρίου 2025 στο Νέο Εθνικό Στάδιο του Τόκιο. Συμμετείχαν συνολικά 63 αθλητές.

## Ρεκόρ

## Πρόγραμμα

## Αποτελέσματα
### Σειρές
#### Σειρά 1

#### Σειρά 2

#### Σειρά 3

#### Σειρά 4

#### Σειρά 5

#### Σειρά 6

#### Σειρά 7

## Παραπομπές

800μΑ
Ζαχαρούχο συμπυκνωμένο γάλα

Το **ζαχαρούχο συμπυκνωμένο γάλα** είναι ένα παχύρρευστο, πολύ γλυκό προϊόν που παρασκευάζεται από γάλα με περίπου 45% ζάχαρη. Παράγεται με μερική αφαίρεση νερού από το γάλα και στη συνέχεια προστίθεται ζάχαρη, η οποία δρα ως συντηρητικό. Έχει μεγάλη διάρκεια ζωής λόγω της υψηλής περιεκτικότητας σε ζάχαρη και χρησιμοποιείται σε επιδόρπια, ροφήματα καφέ και άλλα γλυκά πιάτα όπου επιδιώκεται ένας συνδυασμός κρεμώδους και γλυκιάς γεύσης.

Το ζαχαρούχο γάλα παρασκευάζεται από πλήρες γάλα και ζάχαρη. Περιέχει τουλάχιστον 8% λιπαρά γάλακτος κατά βάρος και τουλάχιστον 28% συνολικά στερεά γάλακτος.

Η κύρια διαφορά του ζαχαρούχου συμπυκνωμένου γάλακτος και του συμπυκνωμένου γάλακτος ή γάλακτος εβαπορέ είναι ότι το πρώτο περιέχει προσθήκη ζάχαρης, ενώ το εβαπορέ δεν έχει ζάχαρη. Αυτό έχει ως αποτέλεσμα μια πηχτή και γλυκιά υφή για το ζαχαρούχο γάλα, σε αντίθεση με μια πιο άγλυκη και πιο ουδέτερη γεύση για το εβαπορέ. Και οι δύο είναι συμπυκνωμένες μορφές γάλακτος.

Τόσο το ζαχαρούχο όσο και το εβαπορέ συσκευάζονται συνήθως σε κονσέρβες από χάλυβα, επειδή όπως το γυαλί και το αλουμίνιο, ο χάλυβας έχει ερμητική χρήση και είναι κατάλληλος για μακροχρόνια (μήνες έως χρόνια) αποθήκευση ενός αποστειρωμένου προϊόντος σε ατμοσφαιρικό περιβάλλον.

## Παρασκευή
Το νερό απομακρύνεται εν μέρει από το φρέσκο ​​πλήρες γάλα, συνήθως με εξάτμιση, για να δημιουργηθεί ένα συμπυκνωμένο γαλακτοκομικό προϊόν. Στη συνέχεια, προστίθεται μεγάλη ποσότητα ζάχαρης (συνήθως σακχαρόζης) στο συμπυκνωμένο γάλα. Το τελικό προϊόν κονσερβοποιείται χωρίς περαιτέρω αποστείρωση, καθώς η ζάχαρη το συντηρεί αποτελεσματικά.

## Είδη
μικρογραφία|Καραμελωμένο συμπυκνωμένο γάλα ή ''dulce de leche''.
Οι βασικοί διαθέσιμοι τύποι περιλαμβάνουν το ζαχαρούχο συμπυκνωμένο γάλα από πλήρες γάλα για πλούσια επιδόρπια και το ζαχαρούχο συμπυκνωμένο γάλα με μειωμένα/χωρίς λιπαρά για μια ελαφρύτερη επιλογή, αν και το πλήρες γάλα είναι η πιο διαδεδομένη εκδοχή.

Το καραμελωμένο συμπυκνωμένο γάλα, επίσης γνωστό ως *dulce de leche*, είναι ένα πηχτό, πολύ γλυκό προϊόν που παρασκευάζεται με αργή θέρμανση γάλακτος ή ζαχαρούχου συμπυκνωμένου γάλακτος, που μετατρέπει το μείγμα σε πηχτό, χρυσαφί μείγμα και του προσδίδει μια βαθιά, βουτυρώδη γεύση καραμέλας. Χρησιμοποιείται ως επικάλυψη για επιδόρπια, ως γέμιση για αρτοσκευάσματα και κέικ ή ως συστατικό σε συνταγές ζαχαροπλαστικής και αρτοποιίας.

## Παραπομπές


Κατηγορία:Γάλα
Ναός Αγίου Γεωργίου Ξηροτάγαρου

Ο **Άγιος Γεώργιος** στον Ξηροτάγαρο Παλαιού Φαλήρου είναι μεταβυζαντινός ναός, ο αρχαιότερος διατηρούμενος ναός στην περιοχή. Έχει κηρυχθεί διατηρητέο μνημείο πολιτιστικής κληρονομιάς το 1983.

Ο ναός βρίσκεται στην περιοχή του Ξηροτάγαρου, κοντά στη λεωφόρο Ποσειδώνος και στο παλαιό λιμάνι του Φαλήρου.

Είναι μικρή μονόκλιτη βασιλική, διαστάσεων περίπου 8,5 × 9,5 μέτρων, με καμαροσκέπαστη στέγη και ημιεξαγωνική αψίδα ιερού. Στη δυτική πλευρά του έχει προστεθεί νάρθηκας, ενώ στη νότια πλευρά υπάρχουν νεότερες προσθήκες που χρησιμοποιούνται ως αποθήκη.

Η ανέγερση του ναού τοποθετείται μεταγενέστερα της βυζαντινής περιόδου. Αρκετές πηγές αναφέρουν τον 17ο αιώνα ως πιθανή χρονολόγηση, ενώ άλλες τοποθετούν την κατασκευή του 2–3 αιώνες νωρίτερα.

## Ιστορική και πολιτισμική αξία
Ο ναός θεωρείται ο αρχαιότερος εκκλησιαστικός χώρος του Παλαιού Φαλήρου. Υπήρξε τόπος λατρείας πριν την ανέγερση ενοριακών ναών στην περιοχή και εξακολουθεί να χρησιμοποιείται σε εορταστικές λειτουργίες. Σήμερα τελεί υπό κρατικό καθεστώς προστασίας.

## Παραπομπές


Κατηγορία:Δήμος Παλαιού Φαλήρου
Κατηγορία:Εκκλησίες αφιερωμένες στον Άγιο Γεώργιο
Κατηγορία:Μεταβυζαντινές εκκλησίες στην Αθήνα
Μολδόβας

thumb|right|250px|Ο ποταμός Μολδόβας στο Ρόμαν.
Ο Μολδόβας (, προφέρεται [molˈdova]) είναι ποταμός στη Ρουμανία, στην ιστορική περιοχή της Μολδαβίας. Είναι δεξιός παραπόταμος του ποταμού Σερέτη. Ο ποταμός πηγάζει από τα βουνά Όμπτσινα Φερεντέου της Βουκοβίνας στην κομητεία Σουτσεάβα και ενώνεται με τον Σερέτη στο Κότου Βάμες, ανατολικά της πόλης Ρόμαν στην κομητεία Νεάμτς. Το συνολικό μήκος του Μολδόβα από την πηγή του μέχρι τη συμβολή του με τον Σιρέτ είναι 213 χλμ. Η λεκάνη απορροής του είναι 4.299 χλμ.

Ο ποταμός έδωσε το όνομά του στο Πριγκιπάτο της Μολδαβίας, του οποίου η πρώτη πρωτεύουσα, το Τίργκουλ Μολδόβεϊ (, τώρα Μπάια), βρίσκεται στον ποταμό Μολδόβα. Η ετυμολογία του ονόματος αμφισβητείται.

## Παραπομπές


Κατηγορία:Ποταμοί της Ρουμανίας
Χριστιανός Λουδοβίκος του Μονμορανσύ-Λουξεμπούρ

Ο **Χριστιανός Λουδοβίκος του Μονμορανσύ-Λουξεμπούρ**, γαλλ.: *Christian Louis de Montmorency-Luxembourg* (9 Φεβρουαρίου 1675 – 23 Νοεμβρίου 1746), πρίγκιπας του Τινγκρύ, κόμης του Μπωμόν και κόμης του Λυξ, ήταν στρατάρχης της Γαλλίας (1734).

Ήταν ο 4ος γιος του στρατάρχη Φραγκίσκου Ερρίκου του Μονμορανσύ, δούκα του Πινέ και της Μαγδαληνής του Κλερμόν-Τονέρ, δούκισσας του Λουξεμβούργου, πριγκίπισσας του Τινγκρύ (από τον Οίκο του Λουξεμβούργου-Λινύ). Έπαιξε καθοριστικό ρόλο στη μάχη του Ντεναί το 1712. Το 1722 ανέθεσε την κατασκευή του Οτέλ Ματινιόν.

## Πηγές
* L'art de vérifier les dates des faits historiques, des chartes, des chroniques ...- de David Bailie Warden, Saint-Allais (Nicolas Viton), Maur François Dantine, Charles Clémencet, Ursin Durand, François Clément - 1818

## Παραπομπές

Κατηγορία:Στρατάρχες της Γαλλίας
Κατηγορία:Οίκος του Μονμορανσύ
Γκουστάβο Μάνσα

Ο **Γκουστάβο Τεϊσέιρα Λόπες Κονσεϊσάο** (πορτογαλικά: *Gustavo Teixeira Lopes da Conceição*, 25 Ιουλίου 2004), γνωστός **Γκουστάβο Μάνσα**, είναι επαγγελματίας Βραζιλιάνος ποδοσφαιριστής, που αγωνίζεται ως κεντρικός αμυντικός στην πορτογαλική Ρίο Άβε ως δανεικός απ' τον Ολυμπιακό Πειραιώς.

## Βιογραφία
### Φορταλέζα
Γεννήθηκε στις 25 Ιουλίου του 2004, σε μια κοινότητα της Μπαΐα, το Ολιβέιρα ντε Μπρεχίνιος, ξεκινόντας την ενασχόλησή του με το ποδόσφαιρο σε μικρή ηλικία στις ακαδημίες της Παλμέιρας. Εκεί παρέμεινε έως και το 2024, όπου μετακινήθηκε αρχικά στις ακαδημίες της Φορταλέζα, την ίδια χρονιά, και κατόπιν ενός έτους, το 2025, ξεκίνησε να αγωνίζεται στην πρώτη ομάδα. Την πρώτη του επαγγελματική εμφάνιση εκεί την έκανε στις 25 Ιανουαρίου του 2025, σε έναν αγώνα κόντρα στην Οριζόντε, και τέσσερις μέρες αργότερα ανάνεωσε το συμβόλαιο του έως και τον Δεκέμβριο του 2026. Συνολικά στη Φορταλέζα πρόλαβε να αγωνιστεί σε 23 επίσημους αγώνες σε όλες τις διοργανώσεις.

### Ολυμπιακός
Στην 1 Σεπτεμβρίου του 2025 ήρθε στην Ευρώπη με τη μορφή μεταγραφής στον Ολυμπιακό Πειραιώς, έναντι 4,5 εκατομμυρίων ευρώ, με τη Φορταλέζα να κρατάει ένα 20% του παίκτη.

## Διακρίσεις

* Σούπερ Καπ Ελλάδας: 2025

## Παραπομπές


## Εξωτερικοί σύνδεσμοι

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Φορταλέζα Εσπόρτε Κλούμπε
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ρίο Άβε ΦΚ
Κατηγορία:Ξένοι ποδοσφαιριστές στην Πορτογαλία
NBA 2K26

**Το NBA 2K26** είναι βιντεοπαιχνίδι προσομοίωσης μπάσκετ που αναπτύχθηκε από την αμερικανική εταιρεία Visual Concepts και εκδόθηκε από την 2K Games. Είναι η 27η συνέχεια της ετήσιας σειράς βιντεοπαιχιδιών NBA 2K και αντικαθιστά τον προκάτοχό του, NBA 2K25. Το παιχνίδι βασίζεται στο NBA (Εθνική Ομοσπονδία Μπάσκετ), το κορυφαίο επαγγελματικό πρωτάθλημα μπάσκετ στον κόσμο, και διαθέτει επίσημες άδειες από το πρωτάθλημα και την Ένωση Παικτών NBA (NBPA), γεγονός που του επιτρέπει να χρησιμοποιεί πραγματικά ονόματα ομάδων και παικτών. Η επίσημη ημερομηνία κυκλοφορίας του ήταν η **5 Σεπτεμβρίου 2025** και είναι διαθέσιμο για τις ακόλουθες πλατφόρμες: PlayStation 5, Xbox Series X/S, Microsoft Windows, PlayStation 4, Xbox One, Nintendo Switch και Nintendo Switch 2.

## Ανακοίνωση και Αθλητές Εξωφύλλου
Η επίσημη ανακοίνωση του παιχνιδιού έγινε στις **8 Ιουλίου 2025** μέσω των επίσημων κοινωνικών δικτύων της σειράς. Μαζί με την ανακοίνωση, αποκαλύφθηκαν και οι αθλητές που θα στοιχειοθετήσουν το εξώφυλλο των διαφόρων εκδοχών:

* Σάι Γκίλτζεους-Αλεξάντερ, MVP του NBA και πρωταθλητής με την Οκλαχόμα Σίτι Θάντερ, θα είναι ο αθλητής στην τυποποιημένη έκδοση (**Standard Edition**).
* Άντζελ Ρις, αστέρι του WNBA, θα είναι η αθλήτρια στην έκδοση αφιερωμένη στο WNBA.
* Καρμέλο Άντονι, μελλοντικός μέλος της Αίθουσας Δόξας Naismith, θα είναι ο αθλητής στην έκδοση ***Superstar***.
* Η πιο **premium** έκδοση, γνωστή ως "***Leave No Doubt Edition***", θα διαθέτει και τους τρεις αθλητές στο εξώφυλλο της. 

## Παραπομπές



## Εξωτερικοί Σύνδεσμοι

* Επίσημος ιστότοπος
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια Xbox Series
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια της Take Two Interactive
Καθεδρικός Ναός της Ιεράς Καρδίας, Χαράρε

μικρογραφία|428x428εσ|Ο Καθεδρικός Ναός της Ιεράς Καρδίας του Ιησού στο Χαράρε
Ο **Καθεδρικός Ναός της Ιεράς Καρδίας του Ιησού**, είναι μια ενορία που ανήκει στη Ρωμαιοκαθολική εκκλησία, και βρίσκεται στον δρόμο Fourth Street του κεντρικού Χαράρε, στη Ζιμπάμπουε. Είναι αφιερωμένος στη καθολική ευλάβεια της Ιεράς Καρδίας του Ιησού.

## Ιστορία
Υπηρετεί ως έδρα της Μητροπολιτικής Αρχιεπισκοπής του Χαράρε (*Archidioecesis Haranensis*). Η λειτουργία γίνεται στα λατινικά και είναι καθιερωμένη στην Ιερά Καρδία του Ιησού, μιας καθολικής ευλάβειας που αναφέρεται στην καρδιά του Ιησού Χριστού.

Η ιστορία της εκκλησίας άρχισε όταν οι Ιησουίτες κατέφθασαν στη πόλη που τότε ονομαζόταν Σέλισμπερι (Salisbury) στην Νότια Ροδεσία (τώρα είναι το Χαράρε στη Ζιμπάμπουε), ένα παρεκκλήση για σαράντα άτομα άνοιξε στα εδάφη ενός Δομινικανού μοναστηριού το 1983. Ο πατέρας Αλοΐσιος Λεμπιούφ (Father Aloysius Leboeuf) έγινε ο ιερέας της ενορίας, και ζούσε σε ένα δωμάτιο στη πλευρά της εκκλησίας, και απο εκεί σχεδίασε μια μεγαλύτερη και νεότηερη εκκλησία, την Εκκλησία της Ιεράς Καρδίας, που άνοιξε στην Εορτή του Ευαγγελισμού της Θεοτόκου το 1900. Κατέληξε να είναι πολύ μικρή, και στις 28 Ιουνίου του 1924, ο Μονσενιόρ Μπράουν έθεσε τον θεμέλιο λίθο για το σημερινό Καθεδρικό Ναό της Ιεράς Καρδίας. Ο Καθεδρικός Ναός άνοιξε την επόμενη χρονία, την Κυριακή, στις 2 Αυγούστου του 1925. Οι Ιησουίτες συνέχισαν να υπηρετούν στον Καθεδρικό ναό μέχρι τις 31 Δεκεμβρίου του 2008, που η ηγεσία πέρασε στο κλήρο της επισκοπής.

Λόγω της ποικίλης σύνθεσης της εκκλησίας, οι περισσότερες Λειτουργίες σήμερα πραγματοποιούνται τόσο στα Αγγλικά όσο και στη γλώσσα Σόνα, μια τοπική γλώσσα, και, σε μικρότερο βαθμό, υπάρχουν επίσης υπηρεσίες στα γαλλικά και τα πορτογαλικά.

## Λειτουργικές ώρες
**Κυριακή**

* 07:00 - Λειτουργία στα Αγγλικά στο καθεδρικό ναό
*
* 08:00 - Λειτουργία στη γλώσσα Σόνα στο καθεδρικό ναό
* 08:00 - Λειτουργία στα Γαλλικά στο St Thomas Moore Hall
*
* 08:00 - Missionary Childhood (Ιεραποστολική Παιδεία)/Κυριακάτικο Σχολείο στο Jubilee Hall
*
* 09:30 - Λειτουργία για τη νεολαία στο Jubilee Hall
*
* 10:00 - Λειτουργία στα Αγγλικά στο καθεδρικό ναό
* 11:30 - Λειτουργία στη γλώσσα Σόνα στο καθεδρικό ναό
*
* 17:30 - Λειτουργία στα Αγγλικά στο καθεδρικό ναό

**Δευτέρα έως Παρασκευή**

* 09:00 - Λειτουργία στα Αγγλικά
* 13:00 - Λειτουργία στα Αγγλικά
* 17:30 - Λειτουργία στη γλώσσα Σόνα

**Σάββατα και αργίες**

* 09:00 - Λειτουργία στα Αγγλικά

## Δείτε επίσης

* Ρωμαιοκαθολική εκκλησία στη Ζιμπάμπουε

## Παραπομπές

Κατηγορία:Καθολική Εκκλησία στη Ζιμπάμπουε
Κατηγορία:Σελίδες με μη επιθεωρημένες μεταφράσεις
Ναντίρ Ιφί

Ο **Ναντίρ Ιφί** (**Nadir Hifi**, γεννημένος στις 16 Ιουλίου 2002) είναι Γάλλος-Αλγερινός καλαθοσφαιριστής που αγωνίζεται για την Παρί Μπασκετμπόλ στο γαλλικό πρωτάθλημα και στην Ευρωλίγκα. Με ύψος 1.85, ο Ιφί αγωνίζεται κυρίως ως σούτινγκ γκαρντ και ως πόιντ γκαρντ.

## Επαγγελματική σταδιοδρομία
Η επαγγελματική σταδιοδρομία του Ιφί ξεκίνησε στην Λε Πορτέλ το 2020, μετά από χρόνια παρουσία στην ακαδημία της Στρασμπούρ Ιλκίρχ-Γκραφενσταντέν Μπασκέτ, τον τοπικό του σύλλογο. Ο Ιφί πέρασε τρεις σεζόν με το Λε Πόρτελ, έχοντας και μια πολύ καλή σεζόν (2022-23), σημειώνοντας κατά μέσο όρο σχεδόν δεκαεπτά πόντους ανά παιχνίδι. 

Ο Ιφί δηλώθηκε για το ντραφτ του 2023 στο ΝΒΑ, αλλά δεν αποκτήθηκε από κάποιον σύλλογο.

### Παρί Μπασκετμπόλ (2023-σήμερα)
Μετά την 2022-23 σεζόν, ο Ιφί υπέγραψε στην Παρί Μπασκετμπόλ. Στις 29 Νοεμβρίου 2023, ο Ιφί έλαβε μέρος το All-Star Game του LNB. 

Στις 8 Απριλίου 2024, ο Ιφί ήταν μέρος στην δεύτερη καλύτερη ομάδα του EuroCup για την σεζόν 2023-24, όντας τέταρτος καλύτερος σκόρερ της διοργάνωσης με 16,3 πόντους μέσο όρο ανά παιχνίδι καθώς και δεύτερος σε εύστοχα τρίποντα.

Στις 12 Μαΐου 2024, ο Ιφί πήρε θέση στην καλύτερη ομάδα του Γαλλικού πρωταθλήματος (LNB Elite).****

Στις 15 Απριλίου 2025, ο Ναντίρ Ιφί ψηφίστηκε ως ο καλύτερος νέος παίκτης στην Ευρωλίγκα.

## Εθνική ομάδα
Ο Ιφί κλήθηκε στην Εθνική Γαλλίας για πρώτη φορά τον Φεβρουάριο του 2024, ενόψει των παιχνιδιών απέναντι σε Κροατία και Βοσνία για τα προκριματικά του Ευρωμπάσκετ 2025. 

Ο Ιφί ήταν στην προεπιλογή της Γαλλίας για το Ευρωμπάσκετ 2025. Αρχικά κόπηκε από την αποστολή της Γαλλίας για το τελικό στάδιο, ωστόσο κλήθηκε εκ νέου τρεις ημέρες πριν την έναρξη του τουρνουά, λόγω τραυματισμού του Ματιέ Στραζέλ.  Ο Ιφί αγωνίστηκε στα τέσσερα από τα έξι παιχνίδια που έδωσε η χώρα του στο τουρνουά, σημειώνοντας κατά μέσο όρο 5,8 πόντους σε 9,3 λεπτά. 

## Διακρίσεις

### Συλλογικές

#### Παρί Μπασεκτμόλ

* EuroCup: 2023-24
* Σεμαίν ντεζ Ας: 2024
* Κύπελλο Γαλλίας: 2025
* Πρωτάθλημα Γαλλίας: 2024-25

### Ατομικές

* Δεύτερη καλύτερη ομάδα του EuroCup: 2023-24
* Καλύτερη ομάδα της σεζόν στο Γαλλικό πρωτάθλημα: 2023-24
* MVP του τελικού Κυπέλλου Γαλλίας: 2025
* Πρώτος σκόρερ του Γαλλικού πρωταθλήματος: 2024-25
* EuroLeague Rising Star: 2024-25
* Δεύτερη καλύτερη ομάδα της σεζόν στο Γαλλικό πρωτάθλημα: 2024-25

## Παραπομπές


Κατηγορία:Γάλλοι καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Γάλλοι αλγερινής καταγωγής
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Παρί Μπασκετμπόλ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Ευρωμπάσκετ 2025
Γρηγόριος Ταρωνίτης (πρωτοβεστιάριος)

Ο **Γρηγόριος Ταρωνίτης**, αρμεν.: *Գրիգոր Տարոնիտես* (άκμασε π. 1118) ήταν αριστοκράτης και διοικητής στη Ρωμαϊκή (Βυζαντινή) Αυτοκρατορία, κατά τη διάρκεια της βασιλείας του Ιωάννη Β΄ Κομνηνού.

## Υπόβαθρο και ζωή
Η οικογένεια Ταρωνιτών ήταν Ρωμαίοι (Βυζαντινοί) αριστοκράτες, που κατάγονταν από τον Ασώτ Γ΄, ηγεμόνα του Ταρόν, ενός αρμενικού πριγκιπάτου. Ο γιος του Ασώτ Γ΄, Γρηγόριος Ταρωνίτης (απεβ. π. το 991-995), παρέδωσε το Ταρόν στη Ρωμαϊκή (Βυζαντινή) Αυτοκρατορία, με αντάλλαγμα εκτεταμένες εκτάσεις εντός της Αυτοκρατορίας, και εισήλθε στην υπηρεσία της Ρωμανίας. 

Με την άνοδο στον θρόνο του Ιωάννη Β΄ Κομνηνού, το 1118, ο Γρηγόριος Ταρωνίτης διορίστηκε *[[πρωτοβεστιάριος]],* και έτσι έγινε ο ανώτερος οικονομικός αξιωματούχος στην αυτοκρατορική Οικία, επιφορτισμένος με το ιδιωτικό ταμείο του Αυτοκράτορα, και συμμετείχε επίσης στη Ρωμαϊκή (Βυζαντινή) διοίκηση γενικότερα. Ο Ταρωνίτης ήταν συγγενής εξ αγχιστείας και συγγενής εξ αίματος τού Αυτοκράτορα Ιωάννη Β΄, μέσω τού γάμου τού πατέρα του, Μιχαήλ Ταρωνίτη, με τη Μαρία Κομνηνή, αδελφή του Αλεξίου Α΄ Κομνηνού· ο γάμος με την αυτοκρατορική δυναστεία των Κομνηνών προηγήθηκε του 1081, και τής έναρξης τής βασιλείας τού Αλεξίου Α΄.  

Την ίδια εποχή που διορίστηκε ο Ταρωνίτης, ο Ιωάννης Β΄ διόρισε έναν άλλο συγγενή του, τον Ιωάννη Κομνηνό Μελισσηνό, στη θέση του *[[Παρακοιμώμενος|παρακοιμωμένου]]*. Κατά τη διάρκεια τής θητείας του, ο Ιωάννης Κομνηνός Μελισσηνός επέδειξε ανίκανη, αχαλίνωτη και αλαζονική φύση, και σύντομα απομακρύνθηκε από τη θέση του. Αντίθετα ο Ταρωνίτης αποδείχθηκε συνετός, και δεν υπερέβη τα όρια τής εξουσίας του, έτσι διατήρησε τη θέση ισχύος του. Είναι άγνωστο αν ο Ταρωνίτης ανέλαβε τις ευθύνες τού πρώην συναδέλφου του.

## Αναφορές

## Βιβλιογραφία
* Νικήτας Χωνιάτης, κριτική έκδοση και μετάφραση από  (1984). ''Ω Πόλη του Βυζαντίου: Χρονικά του Νικήτα Χωνιάτη'' . Ντιτρόιτ: Εκδόσεις Πανεπιστημίου Γουέιν Στέιτ. ISBN&nbsp;978-0-8143-1764-8.
* Kazhdan, Alexander (1991). "Taronites". In Kazhdan, Alexander (ed.). The Oxford Dictionary of Byzantium. Oxford and New York: Oxford University Press. pp. 2012–2013. ISBN 0-19-504652-8.
* Lau, Maximilian C. G. (2024) Emperor John II Komnenos: Rebuilding New Rome 1118-1143, Oxford University Press, Oxford ISBN 978-0-19-888867-3
* Magdalino, Paul (1993). The Empire of Manuel I Komnenos, 1143–1180. Cambridge: Cambridge University Press. ISBN 0-521-52653-1.

Κατηγορία:Οικογένεια Ταρωνιτών
Σάιμον Μιχαήλ

Ο **Σάιμον Μιχαήλ** (γεννημένος στις 19 Ιουνίου 1992) είναι Κύπριος επαγγελματίας καλαθοσφαιριστής που αγωνίζεται ως πόιντ γκαρντ στον Κεραυρνό Στροβόλου του Κυπριακού πρωταθλήματος και την εθνική ομάδα της Κύπρου. Ο Μιχαήλ συμμετείχε στο ντραφτ του 2014 του NBA, αλλά δεν επιλέχθηκε σε κανένας από τους δύο γύρους του ντραφτ.

## Επαγγελματική σταδιοδρομία
Ο Μιχαήλ ξεκίνησε την καριέρα του στην ΑΕΛ Λεμεσόύ. Μετά από μία πολύ καλή σεζόν με το σύλλογο, εντάχθηκε στον Κεραυνό Στροβόλου. Στις 19 Μαΐου 2019, αφού ήταν ήδη στο σύλλογο για πέντε χρόνια, επέκτεινε το συμβόλαιό του μέχρι το 2024.

## Καριέρα στην εθνική ομάδα
Ο Μιχαήλ ήταν μέλος των νεανικών τμημάτων της Κύπρου. Σήμερα είναι ένας από τους ηγέτες της εθνικής ομάδας της Κύπρος, όντας αρχηγός της. 

Ήταν μέλος της αποστολής της Εθνικής Κύπρου στο Ευρωμπάσκετ 2025. Αγωνίστηκε και στα πέντε παιχνίδια που έδωσε η χώρα του, σημειώνοντας κατά μέσο όρο 2,8 πόντους, 1,4 ασίστ, 0,8 ριμπάουντ και 0.6 κλεψίματα σε 14,8 λεπτά παιχνιδιού.

## Διακρίσεις

### Σε συλλόγους

#### Κεραυνός

* **4x** πρωταθλήματα Κύπρου: 2016-17, 2018-19, 2021-22, 2023-24
* **4x** κύπελλα Κύπρου: 2018-19, 2021-22, 2023-24, 2024-25
* **4x** Σούπερ Καπ Κύπρου: 2019, 2021, 2022, 2023

### Ατομικές

* **7x** All-Star του Κυπριακού πρωταθλήματος: 2014, 2015, 2016, 2017, 2018, 2019, 2022

## Παραπομπές


## Εξωτερικοί σύνδεσμοι

* Προφίλ RealGM.com
* Προφίλ Eurobasket.com

Κατηγορία:Κύπριοι καλαθοσφαιριστές
Κατηγορία:Πόιντ γκαρντ
Κατηγορία:Άγγλοι κυπριακής καταγωγής
Κατηγορία:Καλαθοσφαιριστές Εθνικής Κύπρου
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές Πρωταθλήματος Κύπρου
Κατηγορία:Καλαθοσφαιριστές Ευρωμπάσκετ 2025
Γιώργος Μπούνιας

Ο **Γιώργος Μπούνιας**(Άβυθος, 20 Οκτωβρίου 1986) είναι Έλληνας εικαστικός καλλιτέχνης και συντηρητής έργων τέχνης και αρχαιοτήτων,  γνωστός για τη χρήση ασυνήθιστων υλικών και την συνύπαρξη κλασικών και σύγχρονων στοιχείων στη ζωγραφική του. Μετά από χρόνια διαμονής του στο Μιλάνο,  έχει επιστρέψει και ζει μόνιμα στην Αθήνα.

## Εκπαίδευση
Ο Γιώργος Μπούνιας σπούδασε   συντήρηση έργων τέχνης και αρχαιοτήτων στην Ελλάδα και στην Ιταλία. Συμμετείχε στο πρόγραμμα πρακτικής άσκησης της Ευρωπαϊκής Ένωσης Leonardo Da Vinci στην Ιταλία (Ascoli Piceno) και παρακολούθησε μαθήματα Ιταλικής γλώσσας. Έλαβε πιστοποίηση επαγγελματικής κατάρτισης ως συντηρητής έργων τέχνης (2008).

## Καριέρα
Ο Γιώργος Μπούνιας έχει εργαστεί σε διάφορα έργα συντήρησης στην Ελλάδα, σε μουσεία, μοναστήρια και Ιερούς Ναούς, καθώς και σε ιδιωτικές συλλογές και γκαλερί. Συνεργάστηκε ως σκηνογράφος με το Θέατρο Τέχνης Κάρολος Κουν για παραστάσεις («Αγαμέμνονας», «Γλάρος») και με γκαλερί όπως η «Venus» και η Kapopoulos Finearts.

Το 2019 παρουσίασε ατομική έκθεση ζωγραφικής πάνω σε κρανία βοοειδών στο ξενοδοχείο «Μπάγκειον» στην Αθήνα. Ακολούθησαν οι εκθέσεις «Internal Mute» (2023, Moxy, Αθήνα) και «Study Of The World’s Greatest Artists» (2023, Kapopoulos Finearts, Αθήνα). Συμμετείχε σε εικαστικό-θεατρικό δρώμενο στον αρχαιολογικό χώρο του Ιδαίου Άντρου (Ψηλορείτης, 2023) και σε φιλανθρωπικές ομαδικές εκθέσεις, όπως του οργανισμού CREAID (2024).

## Συμμετοχές σε Φεστιβάλ και Διεθνείς Εκθέσεις

* 2021: Συμμετοχή στο 1ο Συμπόσιο Ζωγραφικής για το Marathon Art Festival, σε συνεργασία με την Εφορία Αρχαιοτήτων Μαραθώνα.
* 2022: Συμμετοχή με έργο ειδικά για την ανάδειξη των μιτάτων ως πολιτιστική κληρονομιά στον Ψηλορείτη, με ψηφιοποίηση του έργου, σε συνεργασία με το Υπουργείο Πολιτισμού, το Ινστιτούτο Τεχνολογίας και Έρευνας και τον δήμο Ανωγείων Κρήτης.
* 2023: Συμμετοχή με ψηφιοποιημένο έργο στην έκθεση «Minoan Robots Sports» στο Ελληνικό Μεσογειακό Πανεπιστήμιο.
* 2023: Συμμετοχή με ψηφιοποιημένο έργο στο 7ο Συνέδριο και Έκθεση για την Πολιτιστική Κληρονομιά στην Κωνσταντινούπολη.
* 2023: Συμμετοχή με ψηφιοποιημένο έργο στην έκθεση Museums and Heritage Show, στο εκθεσιακό κέντρο Olympia London, Ηνωμένο Βασίλειο.
* 2024: Συμμετοχή στην ομαδική έκθεση «Εικαστική Κατάληψη» στο Υπουργείο Εσωτερικών και στο ψηφιακό μουσείο του Υπουργείου Πολιτισμού μέσω έργου των ANDROIDUS project.

## Έργο και Στυλ
Το έργο του Γιώργου Μπούνια χαρακτηρίζεται από τη συνύπαρξη κλασικών και σύγχρονων στοιχείων και την χρήση ασυνήθιστων υλικών όπως κρανία ζώων και τσιμεντόκυβους. Τα έργα του επηρεάζονται από την ψυχολογία, την κοινωνία και τη φύση, διερευνώντας τη σχέση ανθρώπου-περιβάλλοντος.

## Παραπομπές


## Εξωτερικοί σύνδεσμοι

* Facebook
Αγωνιστής υποδοχέα

μικρογραφία|400x400εσ|Καμπύλες απόκρισης δόσης ενός πλήρους αγωνιστή, μερικού αγωνιστή, ουδέτερου ανταγωνιστή και αντίστροφου αγωνιστή.
Ένας **αγωνιστής** (ή διεγέρτης) υποδοχέα είναι μια χημική ουσία που ενεργοποιεί έναν υποδοχέα για να παράγει μια βιολογική απάντηση. Οι **υποδοχείς** είναι κυτταρικές πρωτεΐνες, των οποίων η ενεργοποίηση οδηγεί το κύτταρο να τροποποιήσει το τι κάνει . Αντίθετα, ένας **ανταγωνιστής** εμποδίζει την δράση του αγωνιστή, ενώ ένας **αντίστροφος αγωνιστής** προκαλεί αντίθετη δράση σε σχέση με εκείνη του αγωνιστή.

## Ετυμολογία
Η λέξη προέρχεται από την αρχαία ελληνική λέξη  50) της. Η EC50 μπορεί να μετρηθεί για έναν δεδομένο αγωνιστή με τον προσδιορισμό της συγκέντρωσης αγωνιστή που απαιτείται για να προκληθεί το ήμισυ της μέγιστης βιολογικής απόκρισης του αγωνιστή. Η τιμή EC50 είναι χρήσιμη για τη σύγκριση της δραστικότητας των φαρμάκων με παρόμοιες αποτελεσματικότητες που παράγουν φυσιολογικά παρόμοια αποτελέσματα. Όσο μικρότερη είναι η τιμή EC50, τόσο μεγαλύτερη είναι η δραστικότητα του αγωνιστή, τόσο χαμηλότερη είναι η συγκέντρωση του φαρμάκου που απαιτείται για να προκληθεί η μέγιστη βιολογική απόκριση.

### Θεραπευτικός δείκτης
Ο θεραπευτικός δείκτης είναι μια εικόνα του περιθωρίου ασφάλειας ενός φαρμάκου. Όταν ένα φάρμακο χρησιμοποιείται θεραπευτικά, είναι σημαντικό να κατανοηθεί το περιθώριο ασφάλειας που υπάρχει μεταξύ της δόσης που απαιτείται για την επιθυμητή επίδραση και της δόσης η οποία παράγει ανεπιθύμητες και ενδεχομένως επικίνδυνες παρενέργειες (μετρούμενη με το TD50, τη δόση που παράγει τοξικότητα στο 50% των ατόμων). Η σχέση αυτή, που ονομάζεται θεραπευτικός δείκτης, ορίζεται ως αναλογία ΤΔ50 /ΕΔ50. Γενικά, όσο μικρότερο είναι αυτό το περιθώριο, τόσο πιο πιθανό είναι το φάρμακο να παράγει ανεπιθύμητες ενέργειες. Ο θεραπευτικός δείκτης τονίζει τη σημασία του περιθωρίου ασφάλειας, σε διάκριση από την δραστικότητα, για τον προσδιορισμό της χρησιμότητας ενός φαρμάκου.

## Παραπομπές


Κατηγορία:Ιατρική χημεία
Κατηγορία:Φυσιολογία
Κατηγορία:Ιατρική ορολογία
Διοργανώσεις Ε.Π.Σ. Δυτικής Αττικής 2025–26

Για την **περίοδο 2025–26**, η Ένωση Ποδοσφαιρικών Σωματείων Δυτικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Δυτικής Αττικής.

Η πρωταθλήτρια της Ε.Π.Σ. Δυτικής Αττικής κερδίζει την άνοδο στη Γ' Εθνική της επόμενης σεζόν.

## Πρωτάθλημα

Η δομή του πρωταθλήματος της Ε.Π.Σ. Δυτικής Αττικής είναι η εξής:

* Α΄ κατηγορία
* Β΄ κατηγορία

### Α΄ Κατηγορία
 

Πηγή: ΕΠΣΔΑΣημειώσεις:


### Β΄ Κατηγορία

Πηγή: ΕΠΣΔΑ

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2025-2026
Κατηγορία:Εγχώρια ποδοσφαιρικά πρωταθλήματα 2025–2026
Κατηγορία:Ε.Π.Σ. Δυτικής Αττικής
Ουμβέρτος, νόθος της Σαβοΐας

Ο **Ουμβέρτος της Σαβοΐας** (π. 1318 – 1374) από τον Οίκο της Σαβοΐας ήταν ο μεγαλύτερος, αλλά νόθος γιος του Αίμωνα, κόμη της Σαβοΐας, και ετεροθαλής αδελφός του Αμεδαίου ΣΤ΄. Εμφανίζεται για πρώτη φορά σε έγγραφα το 1338 ως πατέρας του Εκλύζ και καστελάνος του Ταρανταίζ. Συνόδευσε τον πατέρα του στο Παρίσι το 1339, και συμμετείχε στην εκστρατεία εναντίον των Άγγλων κοντά στο Μπουιρονφός, στο πλαίσιο του Εκατονταετούς Πολέμου.

Το 1341 ο Ουμβέρτος νυμφεύτηκε την Ωντίζ Αντρέ (Αντρέα), κληρονόμο του Αρβιγιάρ, κοντά στο Μονμελιάν, και ίδρυσε εκεί μία τοπική δυναστεία: ο μεγαλύτερος γιος του, Ουμβέρτος Β΄, κληρονόμησε το Αρβιγιάρ, και ο δεύτερος γιος του, Αμεδαίος, κατείχε την ηγεμονία του Μολέτ. Η δεύτερη σύζυγος τού Ουμβέρτου ήταν η Μαργαρίτα ντε Σεβρόν-Βιλέτ. Υπό τον Αμεδαίο ΣΤ΄ ήταν καστελάνος του Σιγιόν, στη συνέχεια του Μωριάν, του Σατελάρ-αν-Μποζ και ξανά του Ταρανταίζ. Το 1357 διορίστηκε *βάιλος* της κομητείας της Σαβοΐας και καστελάνος του Μονμελιάν, και κατείχε και τους δύο τίτλους μέχρι το τέλος του.

## Οικογένεια
Από την Ωντίζ ντ'Αρβιγιάρ είχε τέκνα:
* Ουμβέρτος Β΄.
* Αικατερίνη, παντρεύτηκε τον Γκυγιώμ Β΄ ντε Λυριέ.
* Αντώνιος.

Από τη Mαργαρίτα ντε Σεβρόν-Βιλέτ:
* Αμεδαίος

## Παραπομπές


## Αναφορές
* Cox, Eugene L. (1967). *Ο Πράσινος Κόμης της Σαβοΐας: Αμαδαίος ΣΤ΄ και η Υπεραλπική Σαβοΐα τον δέκατο τέταρτο αιώνα* . Πρίνστον, Νιου Τζέρσεϊ: Princeton University Press, 353–54.

Κατηγορία:Οίκος της Σαβοΐας
Ο Αλκιβιάδης διδάσκεται από τον Σωκράτη

***Ο Αλκιβιάδης διδάσκεται από τον Σωκράτη*** () είναι πίνακας του 1777 του Γάλλου ζωγράφου Φρανσουά-Αντρέ Βενσάν. Απεικονίζει τον Αθηναίο στρατηγό Αλκιβιάδη μαζί με τον Αρχαίο Έλληνα φιλόσοφο Σωκράτη. Ο πίνακας βρίσκεται στο Musée Fabre στο Μονπελιέ της Γαλλίας. Εκτέθηκε στο ''Σαλόνι του Παρισιού'' του 1777 μαζί με τον πίνακα του Βενσάν *Βελισάριος* (**'), που δημιούργησε το 1776.**' Το πρώτο αντίγραφο του έργου, που δημιουργήθηκε την ίδια χρονιά με το πρωτότυπο, είναι ιδιοκτησία του Εθνικού Μουσείου της Στοκχόλμης.

## Επιρροές
Το έργο απεικονίζει τον Αλκιβιάδη με ψυχρούς τόνους και γλυπτική μορφή, αντλώντας έμπνευση από τον αναγεννησιακό ζωγράφο Ραφαέλο Σάντσιο ντα Ουρμπίνο και τον Κλασικισμό. Παράλληλα, στην απεικόνιση του Σωκράτη διακρίνονται επιρροές από την ιταλική μπαρόκ ζωγραφική () του 17ου αιώνα.

## Θεματολογία
Το έργο εικονογραφεί τη φιλία και τη διδασκαλία του Σωκράτη προς τον Αλκιβιάδη, όπως περιγράφεται στους διαλόγους του Πλάτωνα. Χαρακτηριστική είναι η αντίθεση μεταξύ των δύο μορφών: ο Σωκράτης παρουσιάζεται ως αυστηρός και απαιτητικός, ενώ ο Αλκιβιάδης ως φιλόδοξος και ιδιοτελής. Η αφήγηση φέρει σαφές ηθικό μήνυμα και έγινε ιδιαίτερα δημοφιλής τον 18ο αιώνα, γεγονός που οδήγησε τον Βενσάν στη δημιουργία πολλών αντιγράφων του πίνακα.

## Διαφορές αντίγραφου-προτότυπου
Η εκτέλεση του αντιγράφου παραμένει ιδιαίτερα κοντά στο πρωτότυπο έργο του Βενσάν. Ωστόσο, υπάρχουν ορισμένες διαφοροποιήσεις, όπως στον μανδύα του Αλκιβιάδη, ο οποίος από   αποδόθηκε σε ανοιχτό κόκκινο. Επιπλέον, στο πρωτότυπο το φως αποδίδεται με εντονότερη παχύρρευστη και ανάγλυφη χρήση του χρώματος, σε σχέση με το αντίγραφο.

## Φρανσουά-Αντρέ Βενσάν

μικρογραφία|165x165εσ| του Φρανσουά.
Ο Βενσάν αναγνωρίστηκε () από τη Βασιλική Ακαδημία Ζωγραφικής και Γλυπτικής το 1776, παρουσιάζοντας μεταξύ άλλων και το έργο *Βελισάριος*. Παρά την επιτυχία του στο ''Σαλόνι'' του 1777, δεν έγινε δεκτός ως πλήρες μέλος της Ακαδημίας πριν από το 1782.

Σύντομα, στην καλλιτεχνική σκηνή της Γαλλίας εμφανίστηκε ο Ζακ-Λουί Νταβίντ (1748–1825), ο οποίος γρήγορα επισκίασε τον Βενσάν. Αν και οι δύο καλλιτέχνες δεν υπήρξαν προσωπικοί αντίπαλοι, η έντονη διαφορά τους σε ύφος οδήγησε αρκετούς ιστορικούς τέχνης να θεωρήσουν τον Βενσάν λιγότερο σημαντικό. Μόνο στη σύγχρονη εποχή έχει αποκατασταθεί η θέση του ως πρωτοπόρου του νεοκλασικισμού, με χαρακτηριστικό παράδειγμα το έργο *Ο Αλκιβιάδης διδάσκεται από τον Σωκράτη*.

## Δείτε επίσης

* Φρανσουά-Αντρέ Βενσάν
* Το γενικότερο καλλιτεχνικό κίνημα Μπαρόκ

## Σημειώσεις

## Παραπομπές

## Εξωτερικοί σύνδεσμοι

* *Ο Αλκιβιάδης διδάσκεται από τον Σωκράτη* στην ιστοσελίδα του Εθνικόυ Μουσείου της Στοκχόλμης.

Κατηγορία:Λήμματα που περιέχουν κείμενο στα σουηδικά
Κατηγορία:Λήμματα που περιέχουν κείμενο στα γαλλικά
Κατηγορία:Πίνακες
Κατηγορία:Ιταλικό Μπαρόκ
Μελιννώ

Η **Μελιννώ** ήταν λυρική ποιήτρια στην αρχαία Ελλάδα. 

Είναι γνωστή από ένα μόνο σωζόμενο ποίημα, γνωστό ως «Ωδή στη Ρώμη». 

Το ποίημα σώζεται σε ένα απόσπασμα του συγγραφέα του 5ου αιώνα μ.Χ. Στοβαίου, ο οποίος το συμπεριέλαβε σε μια συλλογή ποιημάτων για την αρρενωπότητα. Προφανώς συμπεριλήφθηκε σε αυτή τη συλλογή κατά λάθος, καθώς ο Στοβαίος ερμήνευσε λανθασμένα τη λέξη «*ρώμα*» στον πρώτο στίχο ως «δύναμη», αντί για την πόλη της Ρώμης. 

## Βιογραφία
Δεν είναι γνωστό τίποτα για τη Μελιννώ ή τη ζωή της. Οι μελετητές έχουν προτείνει χρονική τοποθέτησή της από τον τρίτο αιώνα π.Χ. έως τον δεύτερο αιώνα μ.Χ. 

Ο Μόρις Μπόουρα υποστήριξε, βασιζόμενος στο περιεχόμενο του ποιήματος που της αποδίδεται, ότι ήταν πιθανό το πρώτο μισό του δεύτερου αιώνα π.Χ. και οι περισσότεροι μελετητές συμφωνούν με μια χρονολόγηση κατά την περίοδο της Ρωμαϊκής Δημοκρατίας. Το γεγονός ότι έγραψε ένα ποίημα για τη δύναμη της Ρώμης χωρίς καμία αναφορά στον αυτοκράτορα υποδηλώνει ότι έγραφε πριν από την έναρξη της ηγεμονίας. Έχουν υπονοηθεί λογοτεχνικοί παραλληλισμοί μεταξύ της ποίησης της Μελιννώς και των ποιημάτων προς τιμήν του Τιβέριου Κόινκτιου Φλαμίνιου από το 191 π.Χ. Ωστόσο, ορισμένοι μελετητές, όπως ο Χιου Λόιντ-Τζόουνς, υποστηρίζουν μια χρονολόγηση κατά τον δεύτερο αιώνα μ.Χ. Ο Λόιντ-Τζόουνς θεωρεί το ποίημα χαρακτηριστικό της ελληνικής αναβίωσης της περιόδου και κάνει συγκρίσεις με την ποίηση του Μεσομήδη και της Ιουλίας Βαλβίλλας.

Σύμφωνα με τον Στοβαίο, η Μελιννώ καταγόταν από το νησί της Λέσβου. Αυτό μπορεί να βασίστηκε στη χρήση της σαπφικής στροφής στην ποίησή της. Ωστόσο, δεν χρησιμοποιεί λεσβιακή διάλεκτο στην ποίησή της και, εκτός από τη μαρτυρία του Στοβαίου, δεν υπάρχει τίποτα που να τη συνδέει με το νησί. 

## Έργο
Η «Ωδή στη Ρώμη» της Μελιννώς είναι ένας ύμνος στη θεά Ρώμη, που αποτελείται από πέντε σαπφικές στροφές. Είναι γραμμένος σε μια τεχνητή χορική διάλεκτο και η χρήση αυτής της διαλέκτου και της σαπφικής στροφής, η οποία σπάνια χρησιμοποιούνταν μετά την εποχή της Σαπφούς, υποδηλώνει ότι ήταν μορφωμένη. Κάθε στροφή της Μελιννώς είναι μια αυτοτελής ενότητα, σε αντίθεση με την πρακτική των αρχαϊκών Λέσβιων ποιητών. Ο Μόρις Μπόουρα χαρακτηρίζει το αποτέλεσμα «άκαμπτο και στιβαρό», αλλά υποστηρίζει ότι αυτές οι έντονες διαιρέσεις μεταξύ των στροφών έγιναν για να επιτρέψουν στο ποίημα να εκτελεστεί ως μέρος μιας τελετουργίας, με κάθε στροφή να εκτελείται ξεχωριστά.  Η Τζοζεφίν Μπάλμερσημειώνει ότι, παρά την ακαμψία του ποιήματος, την οποία «ακόμα και οι απολογητές της Μελιννώς» αναγνωρίζουν, είναι γεμάτο με μυθολογικές και λογοτεχνικές νύξεις. 

Το ποίημα μοιάζει με την παραδοσιακή μορφή ενός ύμνου, με την πρώτη στροφή να αποτελεί επίκληση στη θεά και τις υπόλοιπες στροφές να την υμνούν. Δεν τελειώνει με προσευχή. που παραδοσιακά θα αποτελούσε το τρίτο μέρος ενός ύμνου. Δεν είναι βέβαιο αν το ποίημα περιείχε αρχικά μια τέτοια προσευχή, η οποία έχει χαθεί. 

## Παραπομπές

## Βιβλιογραφία

* 
* 
* 
* 
* 
* 
*  

Κατηγορία:Αρχαία ιστορία της Ιταλίας
Κατηγορία:Αρχαίοι Έλληνες λυρικοί ποιητές
Στάθης Νικολαΐδης

Ο **Στάθης Νικολαΐδης** (Ιλίτς, 4 Αυγούστου 1958) είναι Έλληνας τραγουδιστής και λυράρης ποντιακής καταγωγής.

## Βιογραφία
Γεννήθηκε το 1958 στο Ιλίτς (σημερινό Ατακέντ) του Καζακστάν. Ο πατέρας του Ιωάννης καταγόταν από την Κουνάκα της Ματσούκας και η μητέρα του Ανθούλα από το Ριζαίον. Οι παππούδες του είχαν καταφύγει στη Σοβιετική Ένωση μετά το 1917 και το 1937 εκτοπίστηκαν από το Σοχούμ στην Τασκένδη. Το 1966 η οικογένεια εγκαταστάθηκε στην Ελλάδα, αρχικά στο Περιστέρι και αργότερα στον Ασπρόπυργο.

Η πρώτη του επαφή με τη μουσική έγινε μέσω του πατέρα του, που έπαιζε λύρα. Το 1976 έκανε την πρώτη του εμφάνιση στο ποντιακό κέντρο «Κορτσόπον» στην Καλλιθέα, δίπλα στον Κωστίκα Τσακαλίδη. Το 1988 συνεργάστηκε με τον Γιώργο Αμαραντίδη στη Βέροια, ενώ ακολούθησαν συνεργασίες με πλήθος καλλιτεχνών της ποντιακής μουσικής παράδοσης.

Συνεργάστηκε επίσης με τον Στέλιο Καζαντζίδη, ενώ στη δισκογραφία του περιλαμβάνονται έργα όπως τα «Οι κεμεντσετσήδες» (1978), «Τ' αηδόνι του Πόντου» (1980), «Οδοιπορικό στον Πόντο» (1990), «Συναπάντεμαν» (1994) και «Πατρίδα μ’, αραεύω σε» (1997). Έχει συμμετάσχει σε θεατρικές παραστάσεις, όπως η «Ειρήνη» του Αριστοφάνη στην ποντιακή γλώσσα, και σε τηλεταινίες όπως η «Ποντία μάνα».

Συνολικά έχει τραγουδήσει ή συμμετάσχει σε πάνω από 30 δίσκους έχοντας συμπληρώσει 50 και πλέον χρόνια καλλιτεχνικής πορείας.

## Προσωπική ζωή
Είναι παντρεμένος με την επίσης τραγουδίστρια Σοφία Νικολαΐδη (το γένος Τσολερίδη) και έχουν τρεις κόρες, την Ανθούλα, την Πελαγία και την Γεσθημανή.

## Προσωπική Δισκογραφία

### Άλμπουμ (ενδεικτικά)

## Πηγές


## Εξωτερικοί σύνδεσμοι

* https://www.pontosnews.gr/321532/synentefxeis/stathis-nikolaidis-apo-tis-stepes-tou-k/

Κατηγορία:Έλληνες τραγουδιστές
Κατηγορία:Έλληνες λυράρηδες ποντιακής λύρας
Κατηγορία:Έλληνες μουσικοί
Giants & Monsters

**Giants & Monsters** είναι ο τίτλος του 17ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 29 Αυγούστου του 2025 μέσω της δισκογραφικής εταιρείας Reigning Phoenix Music και είναι το δεύτερο που ηχογραφήθηκε μετά την επανένωση του συγκροτήματος με τον Κάι Χάνσεν (κιθάρα) και τον Μίκαελ Κίσκε (φωνητικά).

Οι ηχογραφήσεις του δίσκου πραγματοποιήθηκαν από το 2025 ως το 2025 στην Τενερίφη και σε διάφορα στούντιο της Γερμανίας με παραγωγούς τους Τσάρλι Μπάουερφαϊντ και Ντένις Γουάρντ.

## Τραγούδια

## Θέσεις τσαρτ
***Giants & Monsters*** *(άλμπουμ)*

***Επίσημη κυκλοφορία: [[29 Αυγούστου]] [[2025]]***

## Μέλη των Helloween
Η σύνθεση του συγκροτήματος κατά την ηχογράφηση του "***Giants & Monsters***" είχε την εξής μορφή:

* **[[Μίκαελ Κίσκε]]**- *[[φωνητική|φωνητικά]]*
* **[[Άντι Ντέρις]]** - *[[Φωνητική|φωνητικά]]*
* **[[Κάι Χάνσεν]]**- *[[κιθάρα]], [[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **Ντάνιελ Λέμπλε** - *[[τύμπανα]]*

;*Γκεστ συμμετοχές*
* **Ματθίας Ούλμερ** - *[[πλήκτρα]]*

## Παραπομπές


## Πηγές
* Helloween - Giants & Monsters - AllMusic
* Helloween - Giants & Monsters - Rocking GR
* Helloween - Giants & Monsters

Κατηγορία:Δισκογραφία των Helloween
Ράμπε (κρατήρας)

Ο **Ράμπε** είναι ένας κρατήρας στον πλανήτη Άρη, που βρίσκεται στην περιοχή σχήματος ορθογωνίου () του Νώε (*Noachis, MC-27*), σε γεωγραφικό πλάτος 43,9° νότια και γεωγραφικό μήκος 34,9° ανατολικά. Έχει διάμετρο περίπου 107 χιλιόμετρα. Το όνομά του εγκρίθηκε το 1973 και αναφέρεται στον Γερμανό αστρονόμο Βίλχελμ Φ. Ράμπε (*Wilhelm F. Rabe*, 1893–1958).

Στο κέντρο του Ράμπε υπάρχει μια τεράστια έκταση με αμμόλοφους. Οι αμμόλοφοι μπορεί να είναι υπολείμματα αποθέσεων που γέμισαν τον κρατήρα, ή μπορεί να είναι ιζήματα που μεταφέρθηκαν από τον άνεμο και παγιδεύτηκαν στον κρατήρα.

Ο Ράμπε βρίσκεται δυτικά της οροσειράς Ελλήσποντος (*[[:en:Hellespontus_Montes|Hellespontus Montes]]*) και της τεράστιας Πεδιάδας Ελλάς.

## Γκαλερί

Αρχείο:Maprabecrater.jpg|Χάρτης που δείχνει τη θέση του κρατήρα Ράμπε κάτω δεξιά
Αρχείο:Rabe Crater.jpg|Αυτή η εικόνα δείχνει μέρος του πυθμένα του κρατήρα Ράμπε.
Αρχείο:Rabe Crater perspective ESA310887.jpg|Άποψη του κρατήρα Ράμπε από το δορυφόρο *[[Mars Express]]* του ΕΟΔ.


## Δείτε επίσης

* Κατάλογος κρατήρων του Άρη

## Παραπομπές

Κατηγορία:Κρατήρες πρόσκρουσης στον Άρη